open-index/open-wikipedia-markdown huggingface dataset:
Humanistinen ammattikorkeakoulu

**Humanistinen ammattikorkeakoulu** (**Humak**) on suomalainen valtakunnallisesti ja verkostomaisesti toimiva ammattikorkeakoulu, jossa voi opiskella yhteisöpedagogiikkaa, kulttuurituotantoa sekä viittomakieli- ja tulkkausalaa. Humakissa on noin 2500 opiskelijaa ja 160 työntekijää. Liikevaihto vuonna 2023 oli 16,4 miljoonaa euroa.

Humakista valmistuu yhteisöpedagogeja (AMK ja ylempi AMK), kulttuurituottajia (AMK ja ylempi AMK) ja tulkkeja (AMK ja ylempi AMK). Englanninkielisinä tutkintoina ovat Bachelor’s Degree in Adventure and Outdoor Education (Community Educator, Bachelor of Humanities) ja European Master in Sign Language Interpreting. 

Humanistisen ammattikorkeakoulun rehtorina ja toimitusjohtajana on 1. elokuuta 2018 alkaen toiminut kasvatustieteiden tohtori Jukka Määttä. Humanistisen ammattikorkeakoulun rehtorin toimisto sekä haku- ja opintotoimistopalvelut sijaitsevat Helsingin Haagassa. Osoitteessa Ilkantie 4 toimivat myös hallinto- ja talouspalvelut, ammattikorkeakoulun ja ylläpitäjäosakeyhtiön hallitukset sekä opiskelijakunta HUMAKO.

## Koulutustarjonta ja alueyksiköt
Humakissa voi opiskella päiväopintoina kampuksilla, monimuoto-opintoina tai kokonaan verkko-opintoina. Humakissa voi opiskella myös avoimen ammattikorkeakoulun opintoja. 

Valtakunnallisessa verkostoammattikorkeakoulussa on viisi alueyksikköä, joissa voi suorittaa seuraavia tutkintoja (suluissa):

* Pääkaupunkiseutu, jonka kampukset sijaitsevat Helsingissä (yhteisöpedagogi ja tulkki) ja Kauniaisissa (kulttuurituottaja). Alueen tutkimus-, kehitys- ja innovaatiotoimintakeskus sijaitsee Helsingissä.
* Jyväskylä (yhteisöpedagogi ja kulttuurituottaja)
* Kuopio (yhteisöpedagogi ja tulkki)
* Turku (yhteisöpedagogi ja kulttuurituottaja)
* Tampere (yhteisöpedagogi ja kulttuurituottaja)

## Tutkimus-, kehitys- ja innovaatiotoiminta (TKI)
Vuonna 2023 Humakin TKI-toiminnan hankesalkun arvo oli 4,7 miljoonaa euroa hankkeita oli käynnissä 64 kappaletta.

## Suomen Humanistinen Ammattikorkeakoulu Oy
Humakin omistaa Suomen Humanistinen Ammattikorkeakoulu Oy, jonka omistaa joukko kansanopistoja, joiden tiloissa ammattikorkeakoulu toimii. 

### Suomen Humanistinen Ammattikorkeakoulu Oy:n osakasluettelo 1.1.2015

* Alkio-opiston kannatusyhdistys ry
* Kuurojen liitto ry
* Paasikiviopistoyhdistys ry
* Pohjois-Savon Kansanopistoseura ry
* Palkansaajien koulutussäätiö sr
* Työväen Akatemian Kannatusosakeyhtiö

Lähde:
 
## Opiskelijakunta HUMAKO
HUMAKO eli Humanistisen ammattikorkeakoulun opiskelijakunta on Humakin opiskelijoiden oma järjestö. HUMAKOn toiminnasta vastaavat opiskelijat ja sen tarkoituksena on valvoa ja edistää Humakin opiskelijoiden etua, erityisesti koulutukseen ja sitä tukeviin arkipäivän asioihin liittyen. HUMAKO toimii myös yhdyssiteenä Humakin eri kampusten opiskelijoiden ja henkilökunnan välillä. Näkyvin osa HUMAKOn toimintaa on tutoreiden ja jaoston koulutus, sekä niiden toiminnan ylläpitäminen. 

## Lähteet

## Aiheesta muualla
* Humanistisen ammattikorkeakoulun kotisivut
* HUMAKOn kotisivut
Kylänraitti

**Kylänraitti** on Veikkolassa ilmestyvä paikallislehti. Lehti ilmestyy neljä kertaa vuodessa, ja Veikkolan kyläyhdistys tuottaa sen talkoovoimin. Kylänraitista ilmestyy sekä paperipainos että internetissä julkaistava näköisversio.

Lehti on toiminut ainakin vuodesta 2004 saakka ja sen päätoimittaja on Matti Saartamo.

## Aiheesta muualla
* Veikkolan kyläyhdistyksen verkkosivu , jossa julkaistaan lehden näköisversio.
The Libertine

**The Libertine** on ohjaaja Laurence Dunmoren ohjaama draamaelokuva, jonka ensi-ilta oli 2004. Sen pääosissa ovat Johnny Depp ja Samantha Morton.

*The Libertine* kertoo tositapahtumien pohjalta 1600-luvulla eläneen Rochesterin jaarlin John Wilmotin elämästä ja kuolemasta.

## Näyttelijät

## Katso myös
* Libertiinit 

## Aiheesta muualla
* 
*
VCC-1

**VCC-1** on italialainen panssaroitu miehistönkuljetusvaunu. Sen on kehittänyt italialainen Automotive Technical Service yhdysvaltalaisen M113A1:n pohjalta ja sitä valmistaa OTO Melara. Vaunun pääaseena on 12,7 mm konekivääri. Viimeiset Italian armeijan tilaamista vaunuista valmistuivat vuonna 1982.

## Aiheesta muualla
* Tank Encyclopedia
Steyr 4K 7FA G 127

**Steyr 4K 7FA G 127** on itävaltalainen panssaroitu miehistönkuljetusajoneuvo. Se on modernisoitu versio vanhemmasta 4K 4FA -sarjasta. Eroja ovat pienempi pääase, parempi panssarointi sekä suuremmat nopeudet ja toimintamatkat. Ensimmäinen prototyyppi valmistui vuonna 1976 ja ensimmäiset tuotantomallit vuonna 1977.

## Tekniset tiedot

**Miehistö**
*2+8
**Aseistus**
*12,7 mm raskas konekivääri
*4 kpl savunheittimiä
**Mitat**
*Pituus: 5,87 m
*Leveys: 2,5 m
*Korkeus ilman konekivääriä: 1,611 m
*Maavara: 0,42 m
**Taistelupaino**
*14,8 t
**Nopeus**
*70,6 km/h tiellä
**Toimintamatka**
*520 km tiellä
**Panssarointi**
*Paksuimmillaan 25 mm.

## Lähteet

## Aiheesta muualla
* Military Factory
Saurer 4K 4FA

**Saurer 4K 4FA** on itävaltalainen rynnäkköpanssarivaunu, jonka on kehitellyt Saurer-Werke. Saurer 4K 4FA tuli Itävallan armeijan viralliseen käyttöön vuonna 1961 kun vaunun sarjatuotanto alkoi.

## Tekniset tiedot

**Miehistö**
*2+8
**Aseistus**
*20 mm automaattikanuuna tai 12,7 mm raskas konekivääri (RsKK)
**Mitat**
*Pituus: 5,2 m
*Leveys 2,5 m
*Korkeus torniin 1,65 m
**Taistelumassa**
*20 mm:n kanuunalla 15 t
*12,7 mm:n RsKK:lla 12,5t
*Telapaine 0,52 kg/neliömetri
**Nopeus**
*65 km/h tiellä
**Toimintamatka**
*370 km tiellä
**Panssarointi**
*Parhaimmillaan 20 mm
Wood Buffalon kansallispuisto

**Wood Buffalon kansallispuisto** () on koillisessa Albertassa ja eteläisissä Luoteisterritorioissa sijaitseva kansallispuisto, joka on pinta-alaltaan (44&nbsp;807&nbsp;km²) Kanadan suurin. Se perustettiin vuonna 1922 suojelemaan maailman suurinta vapaasti liikkuvien metsäbiisonien kantaa, jonka koon arvellaan nykyisen olevan yli 2&nbsp;000 yksilöä.

Kansallispuiston korkeus vaihtelee *Little Buffalo* -joen 183 metristä *Caribou Mountains* -vuorien 945 metriin. Puiston keskuspaikka sijaitsee Fort Smithissä, Luoteisterritorioissa, ja sillä on myös pienempi satelliittitoimisto Fort Chipewyanissa, Albertassa. Puisto on maantieteellisesti tärkeä, sillä Peace-, Athabasca- ja Slavejokien muodostama maailman suurin sisämaan jokisuisto sijaitsee sen alueella. Puisto sijaitsee myös aivan Athabascan öljyhiekkojen pohjoispuolella.

## Suojelu
Wood Buffalon kansallispuistossa asuu luonnonvaraisena useita eri lajeja, kuten hirviä, mustakarhuja, susia, ilveksiä, majavia, piisameja, lumikenkäjäniksiä, hietakurkia, röyhelöpyitä sekä sukkanauhakäärmeitä, jotka tekevät puistossa tunnettuja yhteispesiä.

Erittäin uhanalaisten trumpettikurkien ainoa luonnollinen pesimispaikka sijaitsee Wood Buffalon luonnonpuistossa.

### Maailmanperintökohde
Vuonna 1983 Wood Buffalon kansallispuisto nimettiin Unescon maailmanperintöluetteloon Peace-Athabascan jokisuiston biologisen diversiteetin sekä suuren biisonikannan vuoksi.

## Kuvia

Kuva:Wood-Buffalo-NP Waldbison 2 98-07-02.jpg|Metsäbiisoni
Kuva:Wood-Buffalo-NP Murmeltier 2 98-07-03.jpg|Murmeli
Kuva:Wood-Buffalo-NP Gros Beak Lake 2 98-07-02.jpg|Gros Bear Lake
Kuva:Fort Smith Nashornpelikane 3 98-07-01.jpg|Amerikanpelikaaneja


## Lähteet

## Aiheesta muualla

* Kansallispuisto Parks Canadan sivuilla  
* Kansallispuisto UNESCOn sivuilla
Type 90 APC

**Type 90 APC** on kiinalainen panssaroitu miehistönkuljetusajoneuvo, jonka valmistuksesta vastaa Norinco. Type 90 perustuu aikaisempaan YW 534-sarjaan.

## Tekniset tiedot

**Miehistö**
*2+13
**Aseistus**
*12,7 mm raskas konekivääri
**Mitat**
*Pituus: 6,774 m
*Leveys: 3,148 m
*Korkeus: 2,376 m
*Maavara: 0,42 m
**Taistelumassa**
*14,5 t
**Nopeus**
*67 km/h tiellä
**Toimintamatka**
*500 km tiellä
**Panssarointi**
*12 mm parhaimmillaan
Type 77 APC

**Type 77 APC** on kiinalainen panssaroitu miehistönkuljetusvaunu, joka on ulkoisesti ja teknisesti hyvin lähellä neuvostovalmisteista BTR-50Pk-miehistönkuljetusvaunua. Type 77 on kuitenkin varustettu paljon voimakkaamalla moottorilla, joka antaa sille paremmat vesi- ja tienopeudet. Type 77:llä on täysi vedenylityskyky ja on näin ollen ns. amfibiovaunu.

## Tekniset tiedot

**Miehistö**
*2+16
**Aseitus**
* 12.7 mm raskas konekivääri (RsKK)
**Mitat**
* Pituus: 7.4 m
* Leveys: 3.2 m
* Korkeus: 2.436 m
**Taistelumassa**
* 15.5 t
**Nopeus**
* Tiellä: 60 km/h
* Vedessä: 11-12 km/h
**Toimintamatka**
*370 km tiellä
**Panssarointi**
*Parhaimmillaan 8 mm
Once Upon a Time in Mexico

**Once Upon a Time in Mexico** on elokuvaohjaaja Robert Rodriguezin vuonna 2003 ensi-iltansa saanut toimintaelokuva. Se on kolmas osa lainsuojattomasta kitaransoittajasta kertovassa toimintaelokuvasarjassa, jonka aloittivat elokuvat *[[El Mariachi]]* (1992) ja *[[Desperado (elokuva)|Desperado]]* (1995). Pääosia elokuvassa näyttelevät muun muassa Antonio Banderas, Salma Hayek ja Johnny Depp. 

## Arvioita
*Turun Sanomien* Tapani Maskulan mielestä Robert Rodriguezilla on visuaalista silmää, mutta hukuttaa ideansa ”viihdekulttuurin kliseitä turruttavasti matkiviin vyörytyksiin”.

## Lähteet
Donkey Kong Land 2

**Donkey Kong Land 2** (tunnetaan Japanissa nimellä **Donkey Kong Land**) on jatko-osa vuoden 1995 Game Boy -hitille, Donkey Kong Landille. Pelin kehitti Rareware ja julkaisi Nintendo.

## Ominaisuudet

Donkey Kong Land 2 on juontaan, graafista ilmettään, maailmojaan ja hahmojaan myöten melkein kuin Game Boyn oma Donkey Kong Country 2. Peli on kuitenkin Super Nintendo -versiosta poiketen mustavalkoinen. Lisäksi kenttiä on vähemmän ja ne ovat erilaisia. Muitakin eroavaisuuksia löytyi, esimerkiksi Funky Kong -hahmo puuttuu pelistä kokonaan.

## Aiheesta muualla
*
Näkymätön mies

**Näkymätön mies** viittaa seuraaviin asioihin:

*kirja:
** *[[Näkymätön mies (Wells)|Näkymätön mies]]*, H. G. Wellsin kirja vuodelta 1897
** *[[Näkymätön mies (Ellison)|Näkymätön mies]]*, Ralph Ellisonin kirja vuodelta 1952
** *[[Näkymätön mies (Saint)|Näkymätön mies]]*, Harry F. Saintin kirja vuodelta 1987

*televisiosarja tai elokuva:
** *[[Näkymätön mies (televisiosarja 1958–1959)|Näkymätön mies]]*, televisiosarja vuosilta 1958–1959. Näkymättömyyttä peittää vaatteilla ja sideharsolla. 
** *[[Näkymätön mies (televisiosarja 1975–1976)|Näkymätön mies]]*, televisiosarja vuosilta 1975–1976, pääosassa David McCallum. Näkymättömyyttä peittää vaatteilla ja maskilla. 
** *[[Näkymätön mies (televisiosarja 1976)|Näkymätön mies]]* (Gemini Man), televisiosarja vuodelta 1976, pääosassa Ben Murphy. Digikellolla muuttuu näkymättömäksi. 
** *[[Näkymätön mies (televisiosarja 2000–2002)|Näkymätön mies]]*, televisiosarja vuosilta 2000–2002, pääosassa Vincent Ventresca. Elohopealla muuttuu näkymättömäksi. 
** *[[Näkymätön mies (elokuva)|Näkymätön mies]]*, James Whalen ohjaama elokuva vuodelta 1933
Vincent Ventresca

**Vincent Paul Gerard Ventresca** (s. 29. huhtikuuta 1966 Indianapolis, Indiana, USA) on yhdysvaltalainen näyttelijä. Hänet tunnetaan varsinkin Suomessa parhaiten roolistaan televisiosarjassa *[[Näkymätön mies (televisiosarja 2000–2002)|Näkymätön mies]]*, jota kuvattiin vuosina 2000–2002. Sarjassa hän esitti pääroolia, Darien Fawkesia.

Ventresca on opiskellut Indianan yliopistossa, josta hän valmistui pääaineinaan teatteri ja psykologia. Hän on ollut vuodesta 1995 lähtien naimisissa Dianne Shinerin kanssa, ja pariskunnalla on kaksi lasta: vuonna 2000 syntynyt Benjamin sekä 2002 syntynyt Rene Marie.

## Aiheesta muualla
*
Kevin Young

**Kevin Curtis Young** (s. 16. syyskuuta 1966 Los Angeles, Kalifornia) on yhdysvaltalainen aitajuoksija, joka juoksi 400 metrin aitoja. Hän voitti lajissaan olympiakultaa 1992 Barcelonan kisoissa.

Vuoden 1988 olympialaisissa Soulissa hän oli neljäs. Young oli neljäs myös vuoden 1991 maailmanmestaruuskilpailuissa. Stuttgartin MM-kisoissa 1993 Young voitti maailmanmestaruuden ajalla 47,18.

Barcelonan olympiafinaalissa 1992 Young juoksi 400 metrin aitojen maailmanennätyksen 46,78. Youngin aika oli ainoa 47 sekunnin alitus kesäkuuhun 2018 asti, jolloin Abderrahman Samba juoksi 46,98, ja maailmanennätyksenä se säilyi heinäkuuhun 2021, jolloin Karsten Warholm juoksi 46,70.

## Lähteet
Perheen jalokivi

**Perheen jalokivi** (*The Family Stone*) on yhdysvaltalainen romanttinen komediaelokuva, joka sai ensi-iltansa joulukuussa 2005.

Elokuvassa esiintyvät muun muassa Claire Danes, Diane Keaton, Rachel McAdams, Dermot Mulroney, Craig T. Nelson ja Luke Wilson.

## Näyttelijät

## Aiheesta muualla
* 
*
Angelo Taylor

**Angelo F. Taylor** (s. 29. joulukuuta 1978 Albany, Georgia) on yhdysvaltalainen yleisurheilija. Hän on kolminkertainen olympiavoittaja ja viisinkertainen maailmanmestari. 

Taylor sai nuorten MM-kilpailuissa pronssia 400&nbsp;metrin aitajuoksussa Sydneyssä 1996. Sevillan MM-kisoissa 1999 hän voitti kultaa 4&nbsp;×&nbsp;400 metrin viestijuoksussa, mutta karsiutui 400&nbsp;metrin aitojen alkuerissä. Vuonna 2000 hän voitti 400 metrin aitajuoksussa kultaa Sydneyn olympialaisissa ajalla 47,50. Finaalissa Taylor juoksi neljättä rataa ja voitti 0,03 sekunnilla toiseksi tulleen Saudi-Arabian Hadi Soua'an Al-Somailyn. 

Taylor juoksi Sydneyssä myös Yhdysvaltain 4&nbsp;×&nbsp;400 metrin viestijoukkueessa alkueriä. Joukkue voitti kultaa, mutta mitali vietiin heiltä myöhemmin pois dopingrikkomusten takia. Antonio Pettigrew myönsi vuonna 2008, että hän oli käyttänyt tuolloin EPO-hormonia. Kisajoukkueesta ovat jääneet kiinni jälkeenpäin myös veljekset Alvin ja Calvin Harrison sekä Jerome Young. Vain Michael Johnson ja Taylor ovat olleet puhtaita.

Taylor voitti vuonna 2000 Dohan GP-finaalin ajalla 48,14. Edmontonin MM-kilpailuissa 2001 hän oli jälleen mukana voittoisassa viestijoukkueessa, mutta karsiutui 400&nbsp;metrin aitojen välierissä. Ateenassa 2004 olympiavoittoa puolustanut Taylor putosi niin ikään jatkosta välierävaiheessa. Osakan MM-kilpailuissa 2007 hän voitti pronssia 400 metrin juoksussa ajalla 44,32 ja kultaa viestissä.  hän sijoittui samana vuonna 400 metrillä kolmanneksi.

Pekingissä 2008 Taylor uusi kahdeksan vuoden takaisen olympiavoittonsa 400 metrin aitajuoksussa. Taylor johdatti ajallaan 47,25 yhdysvaltalaiset kolmoisvoittoon, kun Kerron Clement oli toinen ja Bershawn Jackson kolmas. Pitkässä viestissä hän juoksi toisen osuuden Yhdysvaltojen voittaessa kultaa. Berliinin MM-kilpailuissa 2009 hän juoksi avausosuuden Yhdysvaltojen voittaessa pitkän viestin maailmanmestaruuden. 400&nbsp;metrin aitajuoksussa hän karsiutui alkuerissä. Daegun MM-kilpailuissa 2011 hän sijoittui 400 metrin aitajuoksussa seitsemänneksi ja juoksi kolmannen osuuden Yhdysvaltojen kultajoukkueessa 4&nbsp;×&nbsp;400 metrin viestissä. Lontoon olympialaisissa 2012 hän oli 400 metrin aidoissa viides ja sai pitkässä viestissä hopeaa juostuaan ankkuriosuuden Yhdysvaltain joukkueessa.

## Henkilökohtaiset ennätykset
* 100 metrin juoksu: 10,58 (2008)
* 200 metrin juoksu: 20,23 (2010)
* 300 metrin juoksu: 32,67 (2002)
* 400 metrin juoksu: 44,05 (2007)
* 400 metrin aitajuoksu: 47,25 (2008)

## Lähteet
*
### Viitteet
Benny & Joon

**Benny & Joon** on vuonna 1993 ensi-iltansa saanut, Jeremiah S. Chechikin ohjaama draama, jonka pääosissa ovat Aidan Quinn, Mary Stuart Masterson ja Johnny Depp.

## Juoni

Benny on autonkorjaaja, jonka sisar Joon on henkisesti sairas, eikä pysty huolehtimaan itsestään. Benny on aina pitänyt huolta sisarestaan, kunnes heidän rauhallinen elämänsä muuttuu Samin muuttaessa heille joksikin aikaa. Omaperäinen Sam saa Joonin sydämen, mikä on hankalaa Bennyn mielestä, koska hän on aina tottunut sisarensa tarvitsevan hänen apuaan.

## Näyttelijät

## Arvioita
*[[Video-opas|Video-oppaassa]]* vuodelta 1994 Bello Romano sanoo elokuvaa rakastettavaksi mutta rönsyileväksi komediaksi ja antaa sille kolme tähteä viidestä, mikä vastaa sanallista arviota ”hyvä”.

## Lähteet
Almira

**Almira**, alun perin **Der in Kronen erlangte Glücks-Wechsel** (Kohtalon muutos joka tavoitti kruunun) tai **Almira, Königin von Castilien** (Almira, Kastilian kuningatar) on Georg Friedrich Händelin ensimmäinen ooppera.

## Oopperan synty

Händel saapui Hampuriin vuonna 1703. Hän soitti viulua ja cembaloa Gänsemarktin teatterin (nykyisen Hampurin valtionoopperan) orkesterissa. Hänen ensimmäinen oopperansa – joka julkaistiin Singspielinä – sai ensiesityksensä 8. tammikuuta 1705, ja sävellystyön oletetaan tapahtuneen tätä edeltävinä kuukausina.

Libretto perustuu italialaisen Giulio Pancierin 1691 kirjoittamaan *Almiraan*, jonka Giuseppe Boninventi sävelsi. Händelille libreton käänsi ja muokkasi Christian Feustking. Suurin osa resitatiiveista ja aarioista lauletaan saksaksi, mutta osa lauletaan italiaksi.

*Almira* oli menestys. Sitä esitettiin kaksikymmentä kertaa, kunnes sen syrjäytti Händelin seuraava ooppera, *[[Nero (ooppera)|Nero]]*, jonka musiikki ei ole säilynyt. Vuonna 1732 *Almira* esitettiin uudestaan Theater am Gänsemarktissa Georg Philipp Telemannin sovituksena.

*Almiran* ensimmäinen nykyaikainen esitys tapahtui Händelin musiikille omistetulla Halleschen Händelfestspiele -festivaalilla 4. kesäkuuta 1994. Suomessa Almira sai kantaesityksensä 24. maaliskuuta 2006 Helsingin ammattikorkeakoulu Stadian tuotantona.

## Henkilöt

Oopperan henkilöhahmot ovat seuraavat:

* ***Almira***, *Kastilian kuningatar* – sopraano
* ***Edilia***, *linnanneito, Osmanin kihlattu* – sopraano
* ***Consalvo***, *Almiran holhooja* – basso
* ***Osman***, *hänen poikansa* – tenori
* ***Fernando***, *löytölapsi* – tenori
* ***Raymondo***, *Mauritanian prinssi* – basso
* ***Bellante***, *Arandan prinsessa* – sopraano
* ***Tabarco***, *postimies ja palvelija* – tenori

Almira on Händelin ainoa ooppera, jossa kaikkien mieshahmojen äänialat ovat luonnolliset.

## Lähteet
Don Juan DeMarco

**Don Juan DeMarco** on vuonna 1995 ensi-iltansa saanut romanttinen draamakomedia, jonka on ohjannut Jeremy Leven. Pääosissa esiintyvät Johnny Depp, Marlon Brando ja Faye Dunaway. Elokuvassa psykiatri Jack Mickler hoitaa potilastaan, joka kuvittelee olevansa maailman suurin rakastaja Don Juan.

## Rooleissa
Hiroshi Yamauchi

**Hiroshi Yamauchi** (, 7. marraskuuta 1927 – 19. syyskuuta 2013 Japani) oli Nintendon kolmas toimitusjohtaja vuodesta 1949 vuoteen 2002, jolloin hän luovutti paikkansa Satoru Iwatalle. Yamauchin ansioksi voidaan lukea Nintendon muuttamisen pienestä korttipeliyrityksestä yhdeksi tämän päivän suurimmista videopeliyrityksistä. Yamauchista myös tuli yhdysvaltalaisen baseball-joukkue Seattle Marinersin suurin omistaja vuonna 1992. Joukkuetta johtaa nykyään entinen Amerikan Nintendon johtaja Howard Lincoln. 

Vuoden 2010 Forbesin tilastojen mukaan Yamauchi oli maailman 201. rikkain ja Japanin seitsemänneksi rikkain ihminen. 

## Henkilöhistoria

Hiroshi Yamauchi syntyi 7. marraskuuta 1927 Shikanojō Inaban ja Kimi Yamauchin lapseksi. Hänen isänsä, Shikanojō oli aikaisemmin hyväksynyt sukunimensä muuttamisen Yamauchiksi; kuitenkin vuonna 1933 hän hylkäsi perheensä. Tämän seurauksena Hiroshin kasvattajiksi tulivat hänen isovanhempansa Sekiryō ja Tei Yamauchi.

Hiroshi Yamauchi kuoli 19. syyskuuta 2013 keuhkokuumeeseen sairaalassa Japanissa.

## Lähteet
Grits Sandwiches for Breakfast

**Grits Sandwiches for Breakfast** oli Kid Rockin ensimmäinen albumi vuodelta 1990 ja se on Jive Recordsin julkaisema. Eräs radioasema soitti levyltä kappaleen "Yo-Da-Lin In the Valley" ja Kid Rock sai siitä korvaukseksi $23 750 FCC:ltä.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Arviot
* Allmusic: 
* Rolling Stone: 

## Aiheesta muualla
* Grits Sandwiches for Breakfast discogs.com -sivustolla

## Lähteet
Jay Bouwmeester

**Jay Daniel Bouwmeester** (s. 27. syyskuuta 1983 Edmonton, Alberta) on kanadalainen uransa lopettanut jääkiekkoilija. Bouwmeester voitti urallaan jääkiekon maailmanmestaruuden, olympiakullan ja Stanley Cupin, joten hän kuuluu niin sanottuun kolmen kullan klubiin. 

Bouwmeester pelasi juniorikiekkoa WHL-joukkue Medicine Hat Tigersissa hienolla menestyksellä. Jay valittiin kauden 2001–2002 jälkeen WHL:n itäisen lohkon All-Stars-kenttään, lupaavimmaksi lupaukseksi. NHL-seura Florida Panthers varasi hänet vuoden 2002 Entry Draftissä kolmantena pelaajana.

Bouwmeester nousi Floridan puolustukseen heti varauksensa jälkeen ja pelasi Floridassa koko kauden 2002–2003. Bouwmeesterin ensimmäinen NHL-kausi oli heti siinä mielessä suuria lupauksia antava, että Jay sai peliaikaa yli 20 minuuttia ottelua kohden, mikä alle 20-vuotiaalta puolustajalta on NHL:ssä erittäin harvinaista.

Tammikuussa 2004 Bouwmeester loukkasi polvensa ja joutui olemaan kentiltä sivussa 18 ottelua, mutta palasi Floridan riveihin jälleen kauden lopulla. Rikkonaisesta kaudesta huolimatta Bouwmeester oli lopulta Floridan puolustajien pistepörssin kakkonen. Työsulkukauden Bouwmeester pelasi AHL:ssä San Antonion ja Chicagon riveissä.

Hänet vaihdettiin vaihtokaupassa Jordan Leopoldiin ja Flamesin kolmannen kierroksen varausvuoroon. Bouwmeester ei pelannut Calgaryn kanssa yhtäkään pudotuspeliottelua, ja vaihdettiin myöhemmin, vuonna 2013, St. Louis Bluesiin ensimmäisen kierroksen varausvuoroon, puolustaja Mark Cundariin sekä oikeudet maalivahti Reto Berraan. Kauden 2018–2019 päätteeksi Bouwmeester voitti Bluesin kanssa Stanley Cupin.

Helmikuussa 2020 Bouwmeester sai kesken ottelun sydänkohtauksen, ja hänen sydämensä pysähtyi. Hän sai hallissa defibrillaattorikäsittelyn ja palasi tajuihinsa. Hänet vietiin sairaalaan. Hän ilmoitti vuoden 2021 alussa lopettavansa uransa. Bouwmeester pelasi parhaimmillaan peräti 737 perättäistä ottelua.

## Lähteet
* 
* 
* 

### Viitteet

## Aiheesta muualla
* Jay Bouwmeester jatkoaika.com:issa
Undekaani

**Undekaani** eli **n-undekaani** (C11H24) on 11-hiilinen suoraketjuinen alkaani. Se on normaaliolosuhteissa olomuodoltaan väritön, veteen liukenematon neste. Undekaanin rakennekaava on CH3(CH2)9CH3, moolimassa 156,31&nbsp;g/mol, sulamispiste &minus;26&nbsp;°C, kiehumispiste 196&nbsp;°C, tiheys 0,7&nbsp;g/cm3, leimahduspiste 60&nbsp;°C ja CAS-numero 1120-21-4. 

Undekaanilla (C11H24) on 159 isomeerista muotoa. Suoraketjuista muotoa kutsutaan nimellä **n-undekaani**.

Yhdistettä esiintyy kukkien tuoksuissa ja semiokemikaalina eliöiden viestinnässä.
Undekaania voidaan käyttää orgaanisen kemian synteeseissä.

## Lähteet

## Aiheesta muualla

*PubChem: Undecane 
*Human Metabolome Database (HMDB): Undecane 
* Food Component Database (FooDB): Undecane 
*ChemBlink: Undecane 
*Constitutional Isomers of Alkanes 
*Liber Herbarum: Undecane 
* [PheroBase:  Floral Compound - 11Hy Undecane] 
* [PheroBase: Semiochemical - 11Hy Undecane] 
* [PheroBase: Plant Compound - 11Hy Undecane] 
* The Comparative Toxicogenomics Database (CTD): Undecane
Mies joka itki

**Mies joka itki** () on Sally Potterin käsikirjoittama ja ohjaama brittiläis-ranskalainen draamaelokuva vuodelta 2000. Elokuvassa näyttelevät muun muassa Christina Ricci ja Cate Blanchett. Elokuva kuvaa nuoren tytön elämää Pariisissa juuri ennen kuin Saksa valloitti sen toisessa maailmansodassa.

## Juoni
Fegele Abramovitchin (Claudia Lander-Duke) on nuori tyttö, joka asuu juutalaisen perheensä kanssa Venäjällä vuonna 1927. Hänen isänsä (Oleg Jankovski) päättää, että he muuttavat Amerikkaan pakoon pogromeja ja vainoa. Isä lähtee edeltä sinne, ja perheen on tarkoitus tulla perässä kun hän saa asiat siellä kuntoon. Fegele lähetetään hänen perässään myöhemmin, mutta hän päätyy vahingossa Englantiin, missä hänet adoptoidaan uuteen perheeseen ja kastetaan Suzieksi. Vartuttuaan vanhemmaksi musikaalisen Suzien laulu- ja tanssitaidot huomataan ja hänet kiinnitetään Pariisiin revyylaulajaksi. Pariisissa hän ystävystyy samassa huoneessa asuvan Lolan (Cate Blanchett) kanssa, joka on myös Venäjältä. Pian hänen Pariisiin saapumisensa jälkeen saksalaiset miehittivät Ranskan ja Pariisin.

## Rooleissa

Lähde: 

## Lähteet

## Aiheesta muualla
* 
*
D-Nice

**D-Nice**, oikealta nimeltään **Derrick Jones**, on yhdysvaltalainen rap-artisti. Hän aloitti uransa 1980-luvun puolessa välissä ja hän oli pitkään Boogie Down Productionsin jäsen. Hänen menestyksekkäin kappaleensa "Call Me D-Nice" ilmestyi vuonna 1990.

## Lähteet

## Aiheesta muualla
*Viralliset kotisivut
George Jung

**George Jacob Jung** (6. elokuuta 1942 Boston, Massachusetts, Yhdysvallat – 5. toukokuuta 2021 Weymouth, Massachusetts, Yhdysvallat) oli yksi merkittävimmistä ihmisistä, jotka salakuljettivat ja myivät kokaiinia Yhdysvaltoihin 1970- ja 1980-luvun alun aikana. Jung oli osa niin kutsuttua Medellínin kartellia, jota johti pahamaineinen Pablo Escobar. 1970- ja 1980-luvuilla Jung oli vastuussa 85&nbsp;% Yhdysvalloissa levitetystä kokaiinista.

Jung jäi viimeisemmän kerran kiinni vuonna 1994 oltuaan tuolloin jo kaksi kertaa vankilassa. Lähes 20 vuotta myöhemmin 2. kesäkuuta 2014 Jung vapautettiin vankilasta. 

Bruce Porter on kirjoittanut Jungin elämästä kirjan *BLOW: How a small-town boy made $ 100 million with the Medellin cocaine cartel and lost it all*, ja sen pohjalta tehty myöhemmin elokuva, vuonna 2001 ensi-iltansa saanut *[[Blow]]*, jossa Jungia näyttelee Johnny Depp.

## Lähteet
Taikuri Luttinen

**Taikuri Luttinen** (oik. **Jarmo Toivo Luttinen**, s. 3. heinäkuuta 1957 Helsinki) on suomalainen taikuri. Luttinen esiintyy yritystilaisuuksissa sekä taikurina että kouluttajana. Hän tuli suomalaisille tutuksi Yle TV2:n lastenohjelmassa *[[Pikku Kakkonen|Pikku Kakkosessa]]* esitetystä *Taikuri Luttinen – Luikuri Tattinen* -sarjastaan, joka alkoi vuonna 1995. Ennen Pikku Kakkosta hän esiintyi TV2:n ohjelmassa *[[Pikku posteljooni]]*. Luttinen on toiminut taikurina ammattimaisesti vuodesta 1982 lähtien. Myöhemmin hän on esittänyt myös stand upia.

Luttinen on opiskellut ammattikoulussa sähköasentajaksi ja hakeutui Helsingin Teknilliseen kouluun lukemaan tietoliikennetekniikkaa, mutta hänen opintonsa jäivät toisena lukuvuotena kesken, kun hän ryhtyikin taikuriksi. Luttinen aloitti uransa esiintymällä presidenttiehdokas Kalevi Kivistön vaalitilaisuudessa vuonna 1981.

## Saavutuksia
* Viihdetaikuuden Suomen mestaruus 1997
* Viihdeohjelmien Suomen mestaruus 1998
* Ravintolataikuuden Suomen mestaruus 1998
* Vuoden Taikuri 2003
* Valinta 2004–2005 Hyvän mielen lähettilääksi
* Viihdetaiteen Mestari 2005

## Julkaisuja
*

## Lähteet

## Aiheesta muualla
* Taikuri Luttisen kotisivut
* Luikuri Tattisen kotisivut
Juliano Belletti

**Juliano Haus Belletti** (s. 20. kesäkuuta 1976 Cascavel, Brasilia) on brasilialainen jalkapalloilija, joka pelasi oikeana laitapuolustajana. Hänellä on myös Italian kansallisuus.

174 senttimetriä pitkä Belletti edusti urallaan Cruzeiroa, São Pauloa, Atlético Mineiroa, Villarrealia, Barcelonaa, Chelseata ja Fluminensea. Barcelonassa hän voitti Espanjan pääsarjamestaruuden ja Espanjan supercupin vuosina 2005 ja 2006 sekä Mestarien liigan vuonna 2006. Jälkimmäisen mestaruuden hän ratkaisi Barcelonalle loppuottelun 81. minuutilla tekemällään voittomaalilla. Loppuottelussa vastustajana oli lontoolainen Arsenal ja tulos 2–1.

Brasilian maajoukkueessa Belletti pelasi 15 ottelua ja tehnyt niissä yhden maalin. Hän oli mukana vuoden 2002 MM-kilpailuissa, jotka Brasilia voitti. Maailmanmestaruuskisoissa hän sai peliaikaa vain viisi minuuttia välierässä Turkkia vastaan. Maajoukkuedebyyttinsä Belletti teki maaliskuussa 2001 Ecuadoria vastaan pelatussa ottelussa.

## Lähteet

## Aiheesta muualla
* Belletti Football Database -sivustolla
Vatikaanivaltion lippu

**Vatikaanivaltion lippu** on neliön muotoinen. Se koostuu kahdesta pystysuorasta yhtä suuresta osasta, joista tangon puoleinen on keltainen ja tuulessa liehuva helmaan rajoittuva valkoinen. Valkoisessa osassa ovat kuvattuina ainakin 1200-luvulta lähtien Pyhän istuimen tunnuksena käytetyt Pyhän Pietarin avaimet ristikkäin sekä paavin kolmiosainen tunnuskruunu, tiara.

## Historia
Perimätiedon mukaan Roomaan seurakuntansa rakentanut apostoli Pietari ristiinnaulittiin Vatikaanin kukkulalla. Sen muistoksi jo 100-luvulla kukkulalle rakennettiin pieni pyhäkkö. Kristitty keisari Konstantinius rakennutti pyhäkön paikalle 300-luvulla basilikan. Tuhat vuotta myöhemmin Pietarinkirkko korvasi basilikan. Tätä ennen oli vuonna 754 perustettu vuoteen 1870 saakka säilynyt, paavin poliittista valtaa edustava Kirkkovaltio. Nykyisen lipun väritys on peräisin vuodelta 1808, jolloin Ranskan vallankumouksen seurauksena Napoleonin johtamat ranskalaiset valtasivat Italian, ja liittivät Rooman osaksi Napoleonin hallinnoimaa Italian kuningaskuntaa. Paavi Pius VII närkästyi tapahtumista ja muutti Kirkkovaltion perinteistä lippua muun muassa poistamalla siitä Ranskan trikolorissakin näkyvän vallankumouksen punaisen.

Nykymuotoinen lippu otettiin käyttöön 8. kesäkuuta 1929.

Apollo 11 -lennon yhteydessä avaruuteen vietiin pieni Vatikaanivaltion lippu, jonka Yhdysvaltain presidentti Richard Nixon luovutti yhdessä kuukiven kappaleen kanssa Vatikaanille. Esineet ovat nykyään näytillä Vatikaanin museossa. 

## Lipun kuvaus
Kirkkovaltion lippuun jätettiin paavin vallan symbolina Pyhän Pietarin kaksi avainta ristissä. Symboliselityksen mukaan hopeisella avaimella "päästettiin" ja kultaisella "sidottiin maan päällä ja taivaissa". Avaimet on sidottu punaisella nauhalla ilmentäen paavin valtaa hengellisten ja maallisten asioiden päättäjänä. Tiaran kolme kruunua symbolisoivat paavin arvovaltaa opettajana, pappina ja paimenena. Perusvärit keltainen ja valkoinen tulivat avainten kullasta ja hopeasta. Myös Jerusalemin kuningaskunnan vaakunan väritys (kultainen risti valkoisella pohjalla) vaikutti valintaan. Keltainen puolisko kuvaa taivaallista ja valkoinen maallista valtaa, jota paavi käyttää.

Heraldiikan perussääntöjen mukaan kahta metallia kuvaavaa väriä ei saisi liittää toisiinsa. Myöskään hopeista ja kultaista avainta ei voitaisi kuvata valkoisessa kentässä. Lisäksi lipussa kuvatun tiaran värit ovat valkoinen ja keltainen. Tämän lipun kohdalla tehdään poikkeus säännöistä ja ymmärrettävästi sallitaan ns. pyhien värien esillä pitäminen.

## Lähteet
Pelimanni

**Pelimanni** (*pelemanni*, *pelmanni*, vrt. ruotsin *spelman*) on vanhahtava nimitys soitinmusiikin esittäjästä. Nykyään pelimanni-nimitystä käytetään pääasiassa kansanmusiikin esittäjistä. Pelimannien perinteisin soitin on viulu. Muita pelimannisoittimia ovat mm. harmonikka, klarinetti, harmoni, mandoliini, kantele sekä erilaiset huilut ja pillit. Myös selloa on käytetty kansanmusiikissa ainakin 1900-luvulta lähtien. Pelimanneja ja pelimannimusiikkia esiintyy kaikissa Pohjoismaissa.

Pelimanneille tyypillistä on soittamisen ja musiikkikappaleiden opettelu korvakuulolta ilman nuotteja. 

## Kuuluisia pelimanneja
* Onni Högnabba
* Konsta Jylhä
* Heikki Lahti
* Friiti Ojala

## Katso myös

* Mestaripelimanni
* Muusikko
* Riksspelman

## Aiheesta muualla
* Pelimannit, Suomen Kuvalehti, 22.06.1935, nro 25, s. 24, Kansalliskirjaston digitaaliset aineistot
Tlingitin kieli

**Tlingit** (omakielinen nimi: *Lingít*) on tlingitien Kaakkois-Alaskassa ja läntisessä Kanadassa puhuma kieli. Tlingit on hyvin uhanalainen kieli: vuonna 2016 sillä laskettiin olevan 502 puhujaa. Etnisiä tlingitejä on kuitenkin noin 10 000.

Alaskan osavaltio teki kielestä yhden osavaltion virallisista kielistä vuonna 2014. Kielen elvytystyö on alkanut jo tätäkin aikaisemmin: esimerkiksi vuosina 2007–2013 joukko tlingitinkielisiä ikäihmisiä teki äänitteitä tuleville kielenopiskelijoille sekä kielitieteilijöille.

Kieltä kirjoitetaan latinalaisin aakkosin. Vain joitakin yksittäisiä osia Raamatusta on käännetty tlingitiksi.

## Luokittelu ja murteet

Tlingit lasketaan na-dené-kieliin kuuluvaksi erilliseksi kieliryhmäksi, jonka ainoa kieli se on. Sen läheisin sukulaiskieli on eyak, jotka muodostavat tlingitin kanssa omat kieliryhmänsä na-dené-kielten laajemmassa kielikunnassa. Aikoinaan sen luultiin olevan isolaattikieli, kunnes 1900-luvun tutkimukset osoittivat yhteyden eyakiin ja näin ollen athabasca-kieliin. Toisinaan on ehdotettu tlingitin olevan sukua haidalle.

Kieli jaetaan karkeasti neljään päämurteeseen. Pohjoisinta murretta ei ilmeisesti enää esiinny, mutta sitä kutsutaan kuitenkin nimellä Yakutat (*Yakhwdaat*) tärkeimmän kaupunkinsa mukaan. Pohjoista murretta puhutaan alueella etelään Lituya Baysta Frederick Soundiin. Eteläistä murretta puhutaan Frederick Soundin eteläpuolelta Alaskan-Kanadan-rajalle pois lukien Annettensaari, joka on tsimšien reservaatti ja Prince of Walesin saari, joka on kaigani haidojen aluetta. Neljäs päämurre on sisämaan tlingit, jota puhutaan Kanadassa Atlin- ja Teslinjärvien ympäristössä. Saxmanissa lähellä Ketchikania puhuttiin nykyään lähes hävinnyttä tongassin murretta (*Taanta Khwáan*). Sen uskotaan olevan jäänne kielestä tlingitin ja tsimšin välillä. 1990-luvun lopulla oli elossa vain kaksi puhujaa.

## Fonologia

### Konsonantit

Lähde:

### Vokaalit

Lähde:

## Kielioppi ja sanasto
Käytännössä tlingitin sanajärjestys on vapaa, mutta kaikenlaiset sanajärjestykset eivät kuitenkaan ole yhtä tyypillisiä.

Lukusanat 1–10 tlingitiksi:

## Lähteet

* 

### Viitteet
Václav Prospal

**Václav Prospal** (s. 17. helmikuuta 1975 České Budějovice, Tšekkoslovakia) on entinen tšekkiläinen jääkiekkoilija. Hän ilmoitti 24. tammikuuta 2014 lopettavansa uransa ammattilaisjääkiekon parissa.

## Ura
Prospal lähti NHL-varauksen saatuaan Pohjois-Amerikkaan ja pelasi AHL:n Hershey Bearsissa kolme kautta. Seuraava kausi meni Philadelphia Flyersissa, sekä farmissa että NHL:ssä. Prospal myytiin Ottawa Senatorsiin, jossa hän pelasi pari kautta. Sen jälkeen hänet myytiin Florida Panthersiin loppukaudeksi. Prospal siirtyi Tampa Bay Lightningiin ja pelasi siellä kaksi kautta. Jälkimmäinen kausi oli pisteiden valossa hänelle menestys, ja Tampa Bay olisi halunnut pitää miehen edelleen. 

Prospal päätti kuitenkin toisin ja lähti Mighty Ducks of Anaheimiin. Samana vuonna Tampa Bay voitti mestaruuden. Anaheim myi Prospalin takaisin Tampaan kesällä 2004. Prospalilla oli huonoa onnea, hän pelasi Mighty Ducksissa juuri sillä kaudella, kun Tampa voitti Stanley Cupin. Työsulkukaudella Prospal pelasi HC České Budějovicessa, Tšekin kakkosliigassa.

Elokuussa 2009 Prospal teki sopimuksen New York Rangersin kanssa. Rangersissa Prospal pelasi kaksi kautta. Kaudella 2010–2011 hän pystyi pelaamaan loukkaantumisten takia 29 ottelua. Kesällä 2011 Prospal teki vuoden sopimuksen Columbus Blue Jacketsin kanssa.

## Lähteet
*
*

### Viitteet

## Aiheesta muualla
* Václav Prospal jatkoaika.com:issa
Simtex

**Simtex** oli yhdysvaltalaisen Steve Barcian vuonna 1988 perustama pelikehittäjäryhmä, joka tuli erityisesti tunnetuksi kehittämästään *[[Master of Orion]]* -pelisarjasta ja *[[Master of Magic]]* -pelistä. Simtex tunnettiin etenkin laadukkaiden vuoropohjaisten strategiapelien laatimisesta ja useita näistä pidetäänkin lajityyppinsä parhaimmistona. Yhtiön nimi muodostui sanayhdistelmästä SimulationTexas.

Simtex nousi kansan tietoisuuteen vuonna 1993 ilmestyneellä strategiapelillään *[[Master of Orion]]*. Se popularisoi usein pelin yhteydessä mainittavan 4X-strategiapelitermin (juontuu englannin kielen sanoista *eXplore, eXpand, eXploit, eXterminate* - tutki, laajene, hyödynnä, tuhoa). Pelin edeltäjänä oli Barcian MicroProselle esittelemä *Star Lords*, joka oli monin tavoin rajoittunut versio lopullisesta tuloksesta. Star Lords julkaistiin sittemmin vuonna 2001 vapaaseen levitykseen.

Yhtiön kehittelemä *Mech Lords* jäi taas BattleTech-universumin luojan FASA:n jalkoihin, kun FASA esti pelin julkaisun, koska pelissä oli heidän mielestään liikaa vaikutteita luomastaan BattleTech-universumistaan.

*Master of Magicin* ilmestymisen jälkeen MicroProse osti yhtiön vuonna 1996, joka oli jo aikaisemmin julkaissut useita Simtexin pelejä. Lopulta rahoitusvaikeuksissa pyörinyt MicroProse lakkautti Simtexin 30. elokuuta 1998 (jonka virallinen nimi oli tuolloin *MPS Texas*), kun sen tuleva peli Guardians: Agents of Justice oli kaukana julkaisukelvosta versiosta.

## Pelit
* *[[Master of Orion]]* (1993)
**1830: Railroads & Robber Barons* (1995)
* *[[Master of Magic]]* (1995)
* *[[Master of Orion II|Master of Orion II: Battle at Antares]]* (1996)

### Julkaisemattomat pelit
* *Mech Lords* (1995 – julkaisematon)
* *Guardians: Agents of Justice* (pelin kehitys keskeytettiin)

## Aiheesta muualla
* Profiili MobyGamesissä
Rafael Márquez

**Rafael Márquez Álvarez** (s. 13. helmikuuta 1979 Zamora, Meksiko) on meksikolainen jalkapalloilija. Useimmiten keskuspuolustajana pelannut, 180 senttimetriä pitkä Márquez pelasi kotimaansa lisäksi Euroopassa ja Yhdysvalloissa.

Márquez aloitti ammattilaisuransa Atlasissa, jota hän edusti kolmen kauden ajan ennen siirtoaan Ranskan liigaan, Monacon riveihin. Monacossa hän nousi yhdeksi parhaista Euroopassa pelaavista puolustajista ja voitti Ranskan-mestaruuden, Ranskan liigacupin ja Ranskan supercupin. Kaudeksi 2003–2004 Márquez siirtyi Barcelonaan, jossa viettämänsä seitsemän kauden aikana hän voitti muun muassa neljästi Espanjan-mestaruuden, kahdesti Mestarien liigan ja kerran Espanjan cupin. Hän siirtyi New York Red Bullsiin elokuussa 2010.

Meksikon maajoukkueessa Márquez oli pitkään yksi joukkueen kantavista voimista. Maajoukkueuran parhaita saavutuksia ovat vuosien 2002, 2006, 2010, 2014 ja 2018 MM-kilpailuihin selviämisen lisäksi Maanosaliittojen cupin voitto vuodelta 1999 ja Gold Cupin voitto vuodelta 2003. Hän pelasi maajoukkueessa 147 ottelua ja teki niissä 17 maalia.

## Lähteet

## Aiheesta muualla

* Márquez Football Database -sivustolla
Virtua Cop

**Virtua Cop** on Sega-AM2:n kehittämä ammuntapeli. Peli julkaistiin ensin kolikkopelinä 1994, sitten Sega Saturnille 1995 ja Windowsille 1997.

Pelissä on tarkoituksena ampua rikollisia mutta varoa osumasta sivullisiin. Hahmo liikkuu itsestään, joten pelaajan tehtäväksi jää tähtääminen, ampuminen ja lataaminen. Ohjauslaitteena on valopistooli tai hiiri.

Pelille on tehty kaksi jatko-osaa: *[[Virtua Cop 2]]* ja *[[Virtua Cop 3]]*.

## Aiheesta muualla
* 
*
Näkymätön mies (televisiosarja 1975–1976)

***Näkymätön mies*** (*The Invisible Man*) oli yhdysvaltalainen televisiosarja, jota esitettiin NBC-kanavalla vuosina 1975–1976. Nimestään huolimatta sarja ei perustu H. G. Wellsin romaaniin *[[Näkymätön mies (Wells)|Näkymätön mies]]*. Sarjan aloitusjakso oli elokuvamittainen pilotti, yhteensä sarjaa kuvattiin pilotin jälkeen 12 jaksoa. 

Sarjan päähenkilö on tiedemies Daniel Westin, jota esittää skottinäyttelijä David McCallum. Westin työskentelee Klae-nimisessä yrityksessä, jossa tehtyjen kokeiden sivuvaikutuksena esineitä onnistutaan muuttamaan näkymättömiksi. Westin muuttaa itsensä näkymättömäksi, mutta toisin kuin eläinkokeissa, hän ei palaakaan näkyväksi. Hänen ystävänsä, plastiikkakirurgi Nick Maggio valmistaa Westinille erityisen maskin materiaalista nimeltään Dermaplex, jolla on samat ominaisuudet kuin iholla. Dermaplexin sivuvaikutuksena hänen täytyy kuitenkin riisua maski ajoittain.

## Aiheesta muualla
* 
*
Absorptiolämpöpumppu

**Absorptiolämpöpumppu** on lämpöpumppu, jossa käytetään lämpölähdettä jäähdytyksessä. Sen toiminta perustuu faasimuutoksiin. 

## Toteutustekniikoita
*iho - hiki eli pääosin vesi läpäisee ihon ja ihon pinnalta vesi absorboituu ilmaan
*perinteisessä absorptiojääkaapissa käytetään ammoniakkia
*suurissa voimalaitoksissa käytetään litiumbromidi-suolaa ja vettä
*vesi ja suola

## Katso myös
* Absorptiojääkaappi

## Lähteet
FC Lynx

**FC Lynx Napapiiri ry** on suomalainen vuonna 1994 perustettu jalkapalloseura.

Rovaniemeltä kotoisin oleva seura pelasi kaudella 2008 Pohjois-Suomen Kolmosessa pudottuaan kaudella 2007 Kakkosesta. Joukkue ehti pelata kaksi kautta Kakkosessa. Juniorijalkapalloilusta parhaiten tunnettu seura perustettiin SaNun pohjalta. Kotiottelunsa joukkue pelaa Saarenkylän tekonurmikentällä (katsojakapasiteetti 2 000). Edustusjoukkueen lisäksi seuralla on 15 muuta joukkuetta. Miesten kakkosjoukkue FC Lynx/2 pelaa sarjaporrasta alempana, Nelosessa. Lynxin edustusjoukkueella oli farmisopimus Ykkösessä pelaavan Rovaniemen Palloseuran kanssa ja toukokuussa 2006 kirjoitettiin rovaniemeläisten seurojen välille myös naisjoukkuetta koskeva sopimus. Lynxin ja RoPSin farmisopimus purettiin kauden 2007 jälkeen.

FC Lynx Napapiiri ja FC Santa Claus AC sopivat 10.12.2013 nimenmuutos- ja yhteistoimintasopimuksen, jonka myötä seuran uudeksi nimeksi tuli FC Santa Claus Juniorit. .

## Aiheesta muualla
*Seuran kotisivut

## Lähteet
Dodekaani

**Dodekaani** eli **n-dodekaani** (C12H26) on 12-hiilinen suoraketjuinen alkaani. Se on normaaliolosuhteissa olomuodoltaan väritön, veteen liukenematon neste. Dodekaanin rakennekaava on CH3(CH2)10CH3, moolimassa 170,38&nbsp;g/mol, sulamispiste &minus;9,6&nbsp;°C, kiehumispiste 216,2&nbsp;°C, tiheys 0,75&nbsp;g/cm3,  leimahduspiste 71&nbsp;°C, itsesyttymislämpötila 205&nbsp;°C ja CAS-numero 112-40-3.

Yhdistettä esiintyy kukkien tuoksuissa ja semiokemikaalina eliöiden viestinnässä. Dodekaania voidaan käyttää orgaanisen kemian synteeseissä ja liuottina. Myös polttoainekäyttöä on tutkittu

Dodekaanilla (C12H26) on 355 isomeerista muotoa.

## Lähteet

## Aiheesta muualla

*Dodekaanin käyttöturvallisuustiedote, Sigma Aldrich, viitattu 28.1.2015.
*PubChem: n-Dodecane 
*Human Metabolome Database (HMDB): N-Dodecane 
* Food Component Database (FooDB): N-Dodecane 
*Kyoto Encyclopedia of Genes and Genomes (KEGG): Dodecane 
*ChemBlink: Dodecane 
*Dr. Duke's Phytochemical and Ethnobotanical Databases: Dodecane 
*Constitutional Isomers of Alkanes 
* [Pherobase: Floral Compound - 12Hy Dodecane] 
* [PheroBase: Semiochemical - 12Hy Dodecane] 
* [PheroBase: Plant Compound - 12Hy Dodecane] 
* The Comparative Toxicogenomics Database (CTD): n-dodecane
American Hi-Fi

**American Hi-Fi** on rockyhtye Bostonista, Massachusettsista. Tähän päivään mennessä he ovat julkaisseet kolme studioalbumia ja yhden live-albumin. Heidän ensimmäinen albuminsa julkaistiin vuonna 2001 ja se nimettiin yhtyeen mukaan American Hi-Fi:ksi. Albumilla oli myös radiohitiksi noussut "Flavor of the Weak", joka tavoitti Top-50 listan Yhdysvalloissa sekä Isossa-Britanniassa. Vuonna 2002 he julkaisivat live-albumin nimellä Rock N Roll Noodle Shop/Live in Tokyo Japan. Heidän seuraava albumi "The Art of Losing" julkaistiin vuonna 2003 ja heidän viimeisin albuminsa "Hearts on Parade" vuonna 2005.

Yhtyeen alkuperäinen nimi oli **BMX Girl**, kunnes Bob Rock, American Hi-Fin tuottaja vaati heitä vaihtamaan nimeä, koska hänen mukaansa BMX Girl oli surkea nimi.

## Jäsenet
* Stacy Jones - laulu, kitara
* Jamie Arentzen - kitara, laulu
* Drew Parsons - basso, laulu
* Brian Nolan - rummut (1998-2003)
* Jason Sutter - rummut (2004-2006)

## Diskografia
### Albumit
* 2001 - *[[American Hi-Fi (albumi)|American Hi-Fi]]*
* 2002 - *[[Rock N Roll Noodle Shop/Live in Tokyo Japan]]*
* 2003 - *[[The Art of Losing]]*
* 2005 - *[[Hearts on Parade]]*
* 2010 - *[[Fight the Frequency]]*
* 2014 - *[[Blood & Lemonade]]*

### Singlet
* 2001 - *Flavor of the Weak*
* 2002 - *Another Perfect Day*
* 2003 - *The Art of Losing*
* 2003 - *The Breakup Song*
* 2005 - *The Geeks Get the Girls*
* 2005 - *Hell Yeah*
* 2006 - "The Rescue"
* 2010 - "Lost"
* 2014 - "Allison"

## Aiheesta muualla
* Virallinen kotisivusto  
* Fanisivusto  
*
Sudanin vapautusarmeija

**Sudanin vapautusarmeija** eli *Haraka Tahrir Sudan* on merkittävin sudanilaisten kapinallisten löyhä yhteenliittymä, joka taistelee maan hallitusta ja sitä tukevia janjaweed-taistelijoita vastaan Darfurissa. Kolme vuotta jatkuneissa taisteluissa on kuollut yli  300 000 ihmistä ja yli kaksi miljoonaa on joutunut jättämään kotinsa. 5. toukokuuta 2006 Sudanin vapautusarmeija allekirjoitti yhdessä maan hallituksen kanssa Afrikan unionin laatiman rauhansuunnitelman. 

## Katso myös
* Darfurin joukkomurhat

## Aiheesta muualla

* Yle: Darfurista osittainen sopu
* Darfur Liberation Front
Banffin kansallispuisto

**Banffin kansallispuisto** () on Kanadan Kalliovuorilla, 120&ndash;200 kilometriä Calgarystä länteen sijaitseva kansallispuisto, jonka alueella sijaitsee muun muassa Banffin kaupunki. Kansallispuisto on pinta-alaltaan 6&nbsp;641&nbsp;km² ja siihen kuuluu yli 1&nbsp;600&nbsp;km polkuja.

## Historia
Banff oli Kanadan ensimmäinen kansallispuisto. Aluksi alueella oli vuodesta 1885 lähtien pieni suojelualue kahdelle kuumalle lähteelle (*Cave* ja *Basin*). Suojelualue laajennettiin 673 neliökilometriin, ja nimettiin *Rocky Mountains Parkiksi* 23. kesäkuuta 1887. Nimi *’Banff’* tulee Canadian Pacific Railwayn asemalta, jonka uskotaan olleen nimetty Skotlannin Banffshiren mukaan. Canadian Pacific Railway halusi houkutella alueelle turisteja rakentamalla hotellit Banff Springs Hotel ja Chateau Lake Louise.

Banff haki vuoden 1972 talviolympialaisten isännyyttä, mutta hävisi sen Sapporolle.

### Maailmanperintökohde
Banffin kansallispuisto pääsi vuonna 1984 yhdessä muiden Kanadan Kalliovuorten luonnonpuistojen kanssa Unescon maailmanperintöluetteloon vuorihuippuja, jäätiköitä, järviä, vesiputouksia, kanjoneita ja kalkkikivivuoria sisältävistä maisemistaan sekä alueelta löydetyistä fossiileistaan.

## Kuvia

Kuva:Lake Louise 17092005.jpg|Kuuluisa Lake Louise -järvi
Kuva:Castle Mountain Alberta.jpg|Castle Mountain
Kuva:Lake Minnewanka 11092005.jpg|Lake Minnewanka
Kuva:Moraine Lake 17092005.jpg|Morainejärvi
Kuva:VermillionLakes2001-09-28.jpg|Vermillion Lakes


## Lähteet

## Aiheesta muualla

* Kansallispuisto Parks Canadan sivuilla  
* GoToBanff.com
Kinesiologia

**Kinesiologia** eli **liikeoppi** (kreikan sanasta *kinesis* = *liike*) on ihmisen liikkumisen tieteellinen tutkimusala, joka kattaa biomekaaniset, fysiologiset ja neurologiset prosessit, jotka ohjaavat fyysistä aktiivisuutta ja sen vaikutuksia terveyteen ja toimintakykyyn. Tieteenala yhdistää empiiristä tietoa anatomiasta, liikuntafysiologiasta ja neurotieteestä ymmärtääkseen, miten keho liikkuu ja sopeutuu harjoitteluun, vammautumiseen, kuntoutukseen ja erilaisiin fyysisiin vaatimuksiin.

Kinesiologia syntyi 1800-luvun lopun varhaisista liikuntakasvatusohjelmista ja vakiintui akateemiseksi alaksi 1900-luvulla. Sen juuret ulottuvat Ruotsissa tehtyihin ponnistuksiin systematisoida voimistelua kehon mekaniikan tieteellisen havainnoinnin kautta.

Kinesiologian keskeisiin periaatteisiin kuuluu muun muassa harjoittelun kautta tapahtuva sopeutuminen, jossa toistuva fyysinen kuormitus aiheuttaa mitattavia parannuksia voimassa, kestävyydessä ja hermostollisessa tehokkuudessa, kuten harjoitteluvasteiden pitkittäistutkimukset ovat osoittaneet. Neuroplastisuus mahdollistaa aivojen uudelleenjärjestäytymisen taitavan liikkumisen oppimiseksi, kun taas motorinen redundanssi sallii useita lihasstrategioita saman tehtävän suorittamiseksi, optimoiden tehokkuutta vaihtelun keskellä.

Kinesiologian sovellukset ulottuvat urheilusuorituksen tehostamisesta ergonomiseen suunnitteluun työpaikkavammojen ehkäisemiseksi ja motoristen häiriöiden terapeuttisiin interventioihin. Kinesiologia eroaa soveltavasta kinesiologiasta, joka on tekniikka, jossa käytetään manuaalista lihastestaukseen perustuvaa ei-empiiristä terveyden epätasapainojen diagnosointia. Tällä menetelmällä ei ole tieteellistä validointia, ja sitä on kritisoitu pseudotieteelliseksi. Painotus syy-seuraussuhteisiin ja toistettavaan näyttöön korostaa kinesiologian roolia näyttöön perustuvien käytäntöjen edistämisessä ihmisen suorituskyvyn ja hyvinvoinnin parantamiseksi. 

Kinesiologista tutkimusta tehdään ja kinesiologiaa voi opiskella mm. Yhdysvalloissa, Kanadassa ja Kroatiassa. Suomessa Jyväskylän yliopiston liikuntabiologian laitoksella on kinesiologian professuuri, joka kuuluu biomekaniikan pääoppiaineen alaisuuteen.

## Katso myös
* Kuntoutus

## Lähteet

## Aiheesta muualla
*Calgaryn yliopisto: What is kinesiology?
Avioehtosopimus

**Avioehtosopimus** eli **avioehto** on puolisoiden välinen sopimus, jolla he sopivat avioliiton tai rekisteröidyn parisuhteen varallisuussuhteista keskenään siten, että joko toisella tai kummallakaan puolisolla ei ole avio-oikeutta toisen puolison omaisuuteen tai sen osaan. Avioehtosopimuksessa voidaan tehdä erilaisia määräyksiä avioeron ja kuoleman varalta. Vuonna 2013 avioituneista pareista 32 prosenttia teki avioehtosopimuksen.

Avioehtosopimus on tehtävä kirjallisesti, ja puolisoiden allekirjoitukset todistaa oikeiksi kaksi esteetöntä todistajaa, jotka vahvistavat avioehtosopimuksen allekirjoituksellaan. Sopimuksessa tulee olla myös päiväys, jotta se olisi pätevä. Avioehtosopimus on jätettävä rekisteröitäväksi Digi- ja väestötietovirastolle tai Ahvenanmaan valtionvirastolle ennen avioeron vireillepanoa, jotta se tulisi voimaan.

Mahdollinen muotovirhe avioehtosopimuksessa on piilevä, sillä sopimuksia ei tarkasteta rekisteröitäessä.

## Lähteet

## Aiheesta muualla

* Avioehtosopimus Digi- ja väestötietoviraston sivuilla.
* Avioehtosopimus avioliittolaissa